
ΠΑΡΑΣΤΑΣΕΙΣ ΓΙΑ ΠΑΙΔΙΑ & ΟΛΗ ΤΗΝ ΟΙΚΟΓΕΝΕΙΑ

ΚΥΡΙΑΚΕΣ με ΚΟΥΚΛΟΘΕΑΤΡΟ

Κάθε Κυριακή 

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς
Κυριακή 5 Φεβρουαρίου 2012, στις 11:30

«Τα παραμύθια στις Βαλίτσες»

Κουκλοθίασος HOCUS-POCUS
Κυριακή 12 Φεβρουαρίου 2012, στις 11:30

«Ιππόκαμποι, Πειρατές, Βαρκάδες, Φεγγαρόλουστες, 

Γλυκόξυνες Καντάδες...»

Κουκλοθέατρο ΧΑΡΧΟΥΤ
Κυριακή 19 Φεβρουαρίου 2012, στις 11:30

«Όλο και πιο Γρήγορα»

Τα Φτερά του Μύθου
Κυριακή 26 Φεβρουαρίου 2012, στις 11:30

«Φασουλής: μια καρναβαλική παράσταση λαϊκού γέλιου!»

Κουκλοθέατρο Αγιούσαγια!
*****

ΑΦΗΓΗΣΗ για όλη την οικογένεια
Παραστάσεις: Κυριακή 5, 12, &  19  ΦΕΒΡΟΥΑΡΙΟΥ 2012, στις 12:30
ΔΡΑΚΟΙ κι ακόμα περισσότεροι... ΔΡΑΚΟΙ!!!
"Περνούν εικόνες απ’ τα μάτια μου…"

Ιστορίες και παραμύθια που «ζωντανεύουν»

Κάθε Κυριακή κι άλλα παραμύθια!!!

Με την παραμυθού Σάσα Βούλγαρη

*****
Παράταση παράστασης 

2 ακόμη παραστάσεις 

Σάββατο 4 και 11 Φεβρουαρίου 2012, στις 17:00

Θέατρο Σκάλα 

“Το Μαγεμένο Πράσινο” της Κυριακής Δοξαρά
Μια συναρπαστική οικολογική περιπέτεια με γενναία παιδιά και μοχθηρούς κακούς μέσα σε ένα μαγεμένο πράσινο δάσος
Παράταση παράστασης 
Κάθε Κυριακή και τον Φεβρουάριο 2012, στις 12:00 

(εκτός από την Κυριακή 19/2)
"Ο Μεγαλύτερος Θησαυρός του κόσμου"

ΛΩΤΙΝΟΣ ΗΛΙΟΣ

Θεατρική Παράσταση για όλη την Οικογένεια

******
Αναλυτική Παρουσίαση Παραστάσεων
ΚΥΡΙΑΚΕΣ με ΚΟΥΚΛΟΘΕΑΤΡΟ

Κάθε Κυριακή 

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς
Πρόκειται για τη συνέχεια μιας πολύ επιτυχημένης συνεργασίας του ΙΜΚ με την Unima Ελλάς, δίνει στέγη στην τέχνη της εμψύχωσης της κούκλας και προσφέρει στο κοινό, έναν τόπο συνάντησης υπό τη σκέπη ενός θεσμού, πλέον, τις Κυριακές με Κουκλοθέατρο. Διαφορετικοί, κάθε Κυριακή, θίασοι, μέλη της Unima Ελλάς, παρουσιάζουν νέες αλλά και ήδη γνωστές δουλειές τους για όλους τους μικρούς φίλους του κουκλοθέατρου και για τις οικογένειές τους. 
Κυριακή 5 Φεβρουαρίου 2012, στις 11:30

«Τα παραμύθια στις Βαλίτσες»

Κουκλοθίασος HOCUS-POCUS
Κυριακή 12 Φεβρουαρίου 2012, στις 11:30

«Ιππόκαμποι, Πειρατές, Βαρκάδες, Φεγγαρόλουστες, 

Γλυκόξυνες Καντάδες...»

Κουκλοθέατρο ΧΑΡΧΟΥΤ
Κυριακή 19 Φεβρουαρίου 2012, στις 11:30

«Όλο και πιο Γρήγορα»

Τα Φτερά του Μύθου
Κυριακή 26 Φεβρουαρίου 2012, στις 11:30

«Φασουλής: μια καρναβαλική παράσταση λαϊκού γέλιου!»

Κουκλοθέατρο Αγιούσαγια!
Εναλλασσόμενες παραστάσεις: Κάθε Κυριακή στις 11:30

Αίθουσα: Black Box
Τιμή εισιτηρίων: 8€
Στο πλαίσιο της κοινωνικής πολιτικής του Ιδρύματος Μιχάλης Κακογιάννης και σε συνεργασία με την UNIMA ΕΛΛΑΣ σε κάθε παράσταση θα δίνονται 5 δωρεάν εισιτήρια σε άνεργους γονείς (που επιδεικνύουν την κάρτα ανεργίας τους και συνοδεύουν έως και δύο παιδιά). 

Για τη διάθεση των δωρεάν εισιτηρίων στους δικαιούχους – κατόχους κάρτας ανεργίας απαιτείται κράτηση θέσεων στα ταμεία του Ιδρύματος (Πειραιώς 206, Ταύρος) Δευ-Παρ 11:00 - 14:00 και τα πρωινά μία ώρα πριν την παράσταση, ή τηλεφωνικά στο 210 3418579 με σειρά προτεραιότητας.
Κυριακή 5 Φεβρουαρίου 2012, στις 11:30

«Τα παραμύθια στις Βαλίτσες»

Κουκλοθίασος HOCUS-POCUS

(για πρώτη φορά στην Αθήνα, από τη Θεσσαλονίκη)

Δύο παράξενοι ταξιδιώτες εγκλωβίζονταισταθμό ενός τρένου κουβαλώντας 
Στις βαλίτσες τους τέσσερα παραμύθια. Οι βαλίτσες τους ανοίγουν και τα παραμύθια ζωντανεύουν. Οι ταξιδιώτες μεταμφιέζονται και μπαίνουν στα παραμύθια, οι θεατές συμμετέχουν και όλα τελειώνουν με μια παράξενη βροχή.

HOCUS POCUS

Η κουκλοθεατρική ομάδα Hocus Pocus δημιουργήθηκε τον Ιανουάριο του 1997 ως εθελοντική ομάδα της ΧΑΝΘ. Το 2002,  η ομάδα μετεξελίχτηκε σε Αστική Εταιρία μη κερδοσκοπικού χαρακτήρα και απέκτησε το δικό της εργαστήριο κατασκευής κούκλων. Τα τελευταία χρόνια οι Hocus Pocus φιλοξενούνται από το ΠΕΘΕΑ Αργώ έχοντας στενή συνεργασία με την ομάδα Μαύρου Θεάτρου του προγράμματος.

Οι Hocus Pocus έχουν εμφανιστεί σε εορταστικές εκδηλώσεις διαφόρων πολιτιστικών φορέων, έχουν δώσει παραστάσεις σε σχολεία της Θεσσαλονίκης αλλά και της επαρχίας και έχουν πάρει μέρος σε διεθνή και εγχώρια πολιτιστικά φεστιβάλ και κουκλοθεατρικές συναντήσεις.

Σκοπός των μελών της είναι να μοιραστούν λίγο από τη μαγεία του κουκλοθέατρου, του μαύρου θεάτρου και των παραμυθιών με παιδιά όλων των ηλικιών. 

Η ομάδα αποτελείται από τους: Βασιλείου Χριστίνα, Βουγίδου Φαίη, Κατσικέα Ναυσικά, Νέδογλου Στέλλα, Σταμάτη Βαγγελιώ, Τουρτόγλου Θεοδοσία, Φρανσέ Αλέγρα
	Συντελεστές:
	Θεοδοσία Τουρτόγλου,
Ευαγγελία Σταμάτη,
Ναυσικά Κατσικέα


	Είδος:
	Διαδραστική Αφήγηση Παραμυθιών

	Ηλικίες:
	Όλες

	
	


*****
Κυριακή 12 Φεβρουαρίου 2012, στις 11:30

«Ιππόκαμποι, Πειρατές, Βαρκάδες, Φεγγαρόλουστες, 

Γλυκόξυνες Καντάδες...»

Κουκλοθέατρο ΧΑΡΧΟΥΤ
Κρυμμένο ήσουν χρόνια, καράβι εσύ πειρατικό...
Τύλιξαν όμορφα τον ξύλινο κορμό σου
Πανιά, σχοινιά, φύκια, λουλούδια...
Σαν ζωγραφιά, που σ' έλιωνε το κύμα λίγο-λίγο.

Μικρούληδες του δάσους θα σε βρουν, παιχνίδι τους θα γίνεις...
Κι η κόρη της Θάλασσας πιο κει στέλνει χαμόγελο γλυκό...

Ύστερα άνθρωποι θα 'ρθούν... απρόσεκτοι όπως πάντα,
Βαρέλια με ουσίες άσκημες, κοντά σου θα θέλουν να πετάξουν...

Για σένα ναυάγιο ξύλινο, παιχνίδι των μικρών,
Ιππόκαμποι, δρακάκια, καλαμαράκια, αχινοί, θα γίνουν πειρατές σωστοί,
Μάχη ζωντανή μ' ανθρώπους άδικους θα δώσουν...

Δε θα νικήσουν τα σπαθιά, μα οι όμορφες καντάδες!

Η παράσταση μιλάει για την ρύπανση της θάλασσας. Το καράβι-ναυάγιο, γίνεται κίνητρο παιχνιδιού, καθώς η δύναμη της φαντασίας των μικρών μας ηρώων και η ευρηματικότητά τους δημιουργούν σκηνές κωμικές, σκηνές με ρομαντισμό, με τραγούδια αγάπης (καντάδες), με αυτοθυσία, με αφοσίωση σ' ένα υγιή σκοπό: Θέλουν να γίνουν πειρατές, να δώσουν μάχη με το άδικο για να φτιάξουν ένα κόσμο καλύτερο!

Συμμετέχουν 16 κούκλες: Δράκος, Δρακάκι, Ιππόκαμπος, Ιπποκαμπάκι,Ψαράκι, Γυρινάκι, Βάτραχος, Αλογίνα, Ελεφαντίνα, Καλαμαράκι-κιθαρίστας, Ιππόκαμπος, Αχινός, Άγκυρα, Σχοινί-χορευτής, Κόρη της Θάλασσας, Άνθρωπος.
Κατασκευές, Σκηνοθεσία, Ερμηνεία: Χρήστος Αυτσίδης

Ηλικίες: όλες
Διάρκεια: 60'
****
Κυριακή 19 Φεβρουαρίου 2012, στις 11:30

«Όλο και πιο Γρήγορα»

Τα Φτερά του Μύθου

Παράσταση Κουκλοθέατρου βασισμένη στην κινηματογραφική ταινία
«Τα παιδιά του Παραδείσου» του Ματζίντ Ματζιντί.

Δύο μικρά αδερφάκια, ένα αγόρι κι ένα κορίτσι, βρίσκονται ξαφνικά αντιμέτωπα με ένα πρόβλημα, όταν κατά λάθος το αγόρι, χάνει τα παπούτσια της αδερφής του. Η οικονομική κατάσταση της οικογένειας δεν επιτρέπει την αγορά νέων παπουτσιών κι αυτό τα παιδιά το γνωρίζουν. Αποφασίζουν να διαχειριστούν μόνα τη δυσκολία και να μοιραστούν τα παπούτσια του αγοριού προκειμένου να πάνε στο σχολείο τους. 

Μια τρυφερή και ευαίσθητη ιστορία με πρωταγωνιστές δύο παιδιά που κατορθώνουν μέσα από την συνεργασία και την αγάπη τους να κερδίσουν με αξιοπρέπεια τον αγώνα της ζωής τους.  
ΣΥΝΤΕΛΕΣΤΕΣ

	Διάλογοι - Διασκευή Σεναρίου:
	Ελισσαίος Βλάχος

	Σκηνοθεσία:
	Ελισσαίος Βλάχος

	Κατασκευές κούκλων:
	Δήμητρα Κωνσταντινίδου,
Σπύρος Παπαχρήστου

	Κατασκευές αντικειμένων:
	Δήμητρα Κωνσταντινίδου,
Σπύρος Παπαχρήστου

	Μηχανισμοί - ειδικές κατασκευές:
	Γκάυ Στεφάνου

	Σκηνικά:
	Γκάυ Στεφάνου,
Σπύρος Παπαχρήστου,
Δήμητρα Κωνσταντινίδου

	Φωτισμοί:
	Μελίνα Μάσχα

	Μουσική επιμέλεια:
	Κλειώ Κιούλπαλη,
Δήμητρα Κωνσταντινίδου

	Εμψυχωτές:
	Σπύρος Παπαχρήστου,
Δήμητρα Κωνσταντινίδου,
Ελισσαίος Βλάχος

	
	


	Παραγωγή:
	Τα Φτερά του Μύθου

	Διάρκεια: 

Ηλικίες:


	60 λεπτά
όλες
*****


Κυριακή 26 Φεβρουαρίου 2012, στις 11:30


«Φασουλής: μια καρναβαλική παράσταση λαϊκού γέλιου!»

Κουκλοθέατρο Αγιούσαγια!

Η Παράσταση
Ιστορία έρωτα και θανάτου: Το κουκλοθέατρο ως απόλυτη παρωδία της γέννησης του είδους μας και της ύπαρξής του στον κόσμο τούτο. Η τελική αναμέτρηση, με τον ίδιο τον Χάρο, αποκαλύπτει τελικά τη μόνη συνειδητή (;) ιδιότητα του Φασουλή: χτυπώντας το καμπανάκι λήξης της παράστασης αναγνωρίζει την φύση του –καθώς και του Χάρου- ως κούκλα και αυτοακυρώνεται προκειμένου να ακυρώσει και τον αντίπαλό του. Μετά την παράσταση, οι κούκλες πεθαίνουν. Οι άνθρωποι συνεχίζουν.

Λίγα λόγια για την ιστορία του Φασουλή
Η Ελλάδα έχει δύο παραδοσιακούς κωμικούς χαρακτήρες. Τον Καραγκιόζη και τον Φασουλή. Ο Καραγκιόζης είναι φιγούρα του θεάτρου σκιών και έφτασε από την Τουρκία. Ο Φασουλής είναι γαντόκουκλα και λέγεται πως είναι άμεσος αδερφός του Ιταλού Fagiolino (και φυσικά μέλος της μεγάλης οικογένειας των Pulchinella, Punch, Kasper, Petruska, κλπ) . Έφτασε στην Ελλάδα από την Ιταλία, το 1840. Πριν από το τέλος του 19ου αιώνα, ήταν ήδη γνωστός στην Αθήνα. Στην αρχή του 20ού και μέχρι το 1930περίπου, υπήρξε σοβαρός ανταγωνιστής του Καραγκιόζη, αλλά και σύντροφός του, αφού πολλοί καραγκιοζοπαίχτες έπαιξαν και το Φασουλή. Καθώς η ανατολίτικη επιρροή στην Ελλάδα είναι πιο ισχυρή, ο Καραγκιόζης επικράτησε πάντα ως ο κατεξοχήν λαϊκός κωμικός ήρωας.

Στον ΦΑΣΟΥΛΗ της Ομάδας Αγιούσαγια!, το κείμενο έχει αφαιρεθεί, οι φωνές έχουν πλήρως παραμορφωθεί, οι μορφές έχουν αλλάξει. Η παράσταση διατηρεί όλα τα καρναβαλικά χαρακτηριστικά και σημάδια της και επικεντρώνεται σε αυτά σαν ένα παγκόσμιο χαρακτηριστικό του λαϊκού κουκλοθέατρου, με στόχο την παραγωγή ενός συμπαγούς κωμικού αποτελέσματος, πάντα οικείου και πάντα σύγχρονου.
Κουκλοθέατρο Αγιούσαγια!

Το κουκλοθέατρο Αγιούσαγια! γεννήθηκε στην Πράγα το 1992 και εδρεύει στην Αθήνα. Μέχρι σήμερα διανύει μια συνεχή πορεία δημιουργίας ποιοτικών παραστάσεων για ενήλικες και παιδιά, συμμετοχών σε διεθνή φεστιβάλ, εκθέσεις, συνέδρια, εκπαιδευτικά προγράμματα αλλά και συνεργασίες με πολλούς άλλους θιάσους σε παραγωγές με κούκλες κάθε είδους. 
Στάθης Μαρκόπουλος

Σπούδασε στην Κρατική Ακαδημία Κουκλοθέατρου και Εναλλακτικού Θεάτρου της Πράγας (ALD-DAMU), μαθήτευσε στο εργαστήριο και στις παραστάσεις δρόμου του θιάσου Marionetas del Matadero και έχει παρακολουθήσει διάφορα εργαστήρια(Faulty Optic, Improbable Theatre, M. Khussid, M. Meschke, B. Loungov κ.α.). Από το 1992, οπότε γεννιέται το Κουκλοθέατρο Αγιούσαγια! δουλεύει επαγγελματικά στην Ελλάδα και το εξωτερικό με δικές του παραγωγές καθώς και σε συνεργασία με άλλους θιάσους. Έχει συμμετάσχει σε πολλά διεθνή φεστιβάλ, συνέδρια και εκπαιδευτικά προγράμματα γύρω από το κουκλοθέατρο. Διδάσκει σε εργαστήρια για επαγγελματίες και ερασιτέχνες, ασχολείται με σχετικές εκδόσεις και είναι ενεργό μέλος του Ελληνικού Κέντρου της Διεθνούς Ένωσης Κούκλας.

Σκηνοθεσία, κατασκευές, εμψύχωση: Στάθης Μαρκόπουλος
	Διάρκεια:
	45 - 50 λεπτά

	Είδος:
	Παραδοσιακή καρναβαλική κωμική παράσταση κουκλοθέατρου

	Ηλικίες:
	Άνω των 6 ετών

	
	


******
ΑΦΗΓΗΣΗ για όλη την οικογένεια
Παραστάσεις: Κυριακή 5, 12, &  19  ΦΕΒΡΟΥΑΡΙΟΥ 2012, στις 12:30

ΔΡΑΚΟΙ κι ακόμα περισσότεροι... ΔΡΑΚΟΙ!!!

"Περνούν εικόνες απ’ τα μάτια μου…"

Ιστορίες και παραμύθια που «ζωντανεύουν»

Κάθε Κυριακή κι άλλα παραμύθια!!!

Με την παραμυθού Σάσα Βούλγαρη

Σχεδιασμένο ειδικά για το Ίδρυμα Μιχάλης Κακογιάννης

ΓΙΑ ΜΙΚΡΟΥΣ ΚΑΙ ΓΙΑ ΜΕΓΑΛΟΥΣ!

Αφηγήσεις ιστοριών και παλιών παραμυθιών, για μικρά και για μεγάλα παιδιά. Κάποτε οι άνθρωποι έφτιαχναν τις δικές τους «ταινίες» με τα μάτια της φαντασίας τους. Η παραμυθού Σάσα Βούλγαρη ζωντανεύει τα παλιά παραμύθια, χωρίς μηχανές: με εργαλεία της το λόγο, τους φωνητικούς αυτοσχεδιασμούς και τα τραγούδια της, τον τρόπο που αξιοποιεί τα ρούχα και τα παράξενα μουσικά της όργανα, φερμένα από όλο τον κόσμο, αφηγείται τις ιστορίες της, χωρίς σκηνικά και χωρίς ειδικά εφέ!!! 

Ένα πρόγραμμα σχεδιασμένο ειδικά για το ΙΜΚ.  Κατόπιν συνεννόησης διοργανώνονται αφηγήσεις και για σχολεία.

ΠΡΟΓΡΑΜΜΑ ΦΕΒΡΟΥΑΡΙΟΥ

ΔΡΑΚΟΙ κι ακόμα περισσότεροι... ΔΡΑΚΟΙ!!!
Σπηλιές απάτητες, δολερά νερά μαυρισμένα... Τόποι της Καταχνιάς και του Τρόμου και το αθάνατο νερό φυλαγμένο καλά, από φίδια με δώδεκα κεφάλια! Αλλά και αυγά σμαραγδένια σαν πετράδια λαμπερά με δύναμη μαγική! Μυστικά που προφυλάσσονται καλά και θησαυροί καλά κρυμμένοι που λίγοι γνωρίζουν τα μυστικά τους!

Μα τι είναι τελικά οι Δράκοι; Είναι άντρες υψηλόκορμοι, άγριοι και τρομεροί; Είναι φίδια με πολλά – πολλά κεφάλια; Έχουν γενειάδα μαύρη φοβερή και μακριά, ή φλόγες πετούν από τα κοφτερά σαγόνια τους; Άραγε φυλάγουν μόνο θησαυρούς ή κρατούν καλά τα πιο μεγάλα μυστικά της γνώσης; Τελικά τι πλάσματα είναι αυτοί οι Δράκοι και που ζούνε; Κλέβουν τις βασιλοπούλες ή άραγε καμιά φορά βοηθούν τα παλικάρια;

Αν θέλετε να μάθετε τα μυστικά των Δράκων, η παραμυθού Σάσα Βούλγαρη σας περιμένει για να σας μυήσει στη μαγεία τους: Δράκοι φλογοβόλοι, δράκοι τριχωτοί, Δράκοι κουτοί και Δράκοι δολεροί, από την Κίνα, την Ιαπωνία, την Ρωσία, την Βόρεια Ευρώπη και φυσικά την Ελλάδα!!!

Διάρκεια: 60’

Ηλικίες: από 5 έως 105 ετών

Εισιτήριο:  8€, 

                     6€ Ομαδικό (άνω των 10 ατόμων)
             10 δωρεάν εισιτήρια σε άνεργους γονείς 

*****
Παράταση παράστασης 

2 ακόμη παραστάσεις, 

Σάββατο 4 και 11 Φεβρουαρίου 2012, στις 17:00

Θέατρο Σκάλα 

“Το Μαγεμένο Πράσινο” της Κυριακής Δοξαρά
Μια συναρπαστική οικολογική περιπέτεια με γενναία παιδιά και μοχθηρούς κακούς μέσα σε ένα μαγεμένο πράσινο δάσος

 

Υπόθεση 
Δύο μικρά παιδιά, η Βιβλίνα και ο Σβούρας, κατοικούν μαζί με τον εφευρέτη πατέρα τους, κο Σοφούκιο, σε ένα μικρό σπιτάκι στην καρδιά ενός καταπράσινου δάσους.

Το δάσος απειλείται από έναν πανίσχυρο εχθρό, τον Βρωμέριους Νέφους, ο οποίος θέλει να το καταστρέψει και για αυτό απαγάγει τον οικολόγο εφευρέτη Σοφούκιο.

Τα παιδιά με την βοήθεια μιας καλής μάγισσας και των ξωτικών του δάσους θα καταφέρουν να νικήσουν τον Βρωμέριους Νέφους, να ξαναβρούν τις κλεμμένες ανάσες των δέντρων και να απελευθερώσουν τον αγαπημένο πατέρα τους;

Μια Συναρπαστική, Οικολογική, Κούκλο - Θεατρική παράσταση με:
· κούκλες-κουστούμια υψηλής τεχνολογίας 

· ρεαλιστικού μεγέθους κούκλες-παιδιά (1 μέτρο ύψος) 

· δισδιάστατες φιγούρες με μηχανικά μέλη 

· εμψυχούμενα αντικείμενα 

· σκιές και ... 

· ένα σκηνικό που ζωντανεύει και μεταλλάσσεται καθ’ όλη την διάρκεια του έργου παρέα με τον ζωντανό θεατρικό ρόλο, οδηγώντας σε ένα μαγικό φινάλε!

ΣΥΝΤΕΛΕΣΤΕΣ

	Σενάριο - Σκηνοθεσία - Κούκλες - Σκηνικά - Μουσική Επιμέλεια:
	Κυριακή Δοξαρά

	Φωτισμοί - Τεχνολογική Σκηνογραφική Σχεδίαση:
	Βασίλης Ροδίτης

	Εικονογράφηση παραμυθιού - Κουστούμι:
	Ισαβέλλα Μαυρή

	Ηλεκτρικά & Φώτα:
	Παντελής Τερζόγλου

	Ηχοληψία – Παραγωγή Φωτισμού:
	


Διάρκεια: 60'

ΘΕΑΤΡΟ ΣΚΑΛΑ 
Ιδρύσαμε το Θέατρο Σκάλα το 2004 κι από τότε έχουμε ανεβάσει τέσσερις παραστάσεις:
Το “Ονειρόδραμα” του Α.Στρίντμπεργκ (μια παράσταση μεταμορφώσεων με μάσκες, κούκλες και ζωντανούς ηθοποιούς) για ενήλικες.
“Την Πριγκίπισσα των Σελίδων και τον Πρίγκιπα των Χρωματών” του Β. Ροδίτη (ένα αλληγορικό εικαστικό παραμύθι για την δημιουργία της ζωγραφικής) για παιδιά.
“Το Γράμμα” (μια κλοουνική κωμωδία με μιμική και κουκλοθέατρο) για ενήλικες.
“Το Μαγεμένο Πράσινο” της Κ. Δοξαρά (μια οικολογική ΚουκλοΘεατρική παράσταση με ευρύτατη γκάμα κούκλας και εικαστικών αντικειμένων) για παιδιά.

Με τις πρωτοπόρες κούκλο-θεατρικές παραστάσεις μας, έχουμε συμμετάσχει και εκπροσωπήσει την χώρα μας σε θέατρα, παγκόσμια φεστιβάλ και διεθνείς θεσμούς στην Αγγλία, την Αυστρία και την Τσεχία.

Στην Ελλάδα έχουν παιχτεί αναρίθμητες παραστάσεις μας εντός και εκτός Αττικής, σε κεντρικά θέατρα (Θέατρο Πολιτεία, Από Μηχανής Θέατρο, Ίδρυμα Μιχάλης Κακογιάννης) σε δήμους, φεστιβάλ και σχολεία. 

Έχουμε εργαστεί ως γλύπτες στην Τελετή Έναρξης των Ολυμπιακών Αγώνων - Αθήνα 2004.

Έχουμε γράψει και εικονογραφήσει παραμύθια και παιδικά βιβλία για το Θέατρο Σκάλα και για τις εκδόσεις Πατάκη, Σμυρνιωτάκη, Δαμιανού.

Παράλληλα σκηνοθετούμε παραστάσεις άλλων θιάσων.

Διδάσκουμε “Εικαστικό θέατρο και Μαριονέτα” στην δραματική σχολή “Θέατρο των Αλλαγών” Επιμορφώνουμε σε οργανωμένα σεμινάρια (Διεθνές Δίκτυο για το Θέατρο στην Εκπαίδευση, ΧΕΝ) ηθοποιούς, θεατρολόγους , εκπαιδευτικούς και ερασιτεχνικές ομάδες πάνω στην υψηλή τέχνη του θεάτρου και της κούκλας.

Κυριακή Δοξαρά, Βασίλης Ροδίτης
“Το Μαγεμένο Πράσινο” της Κυριακής Δοξαρά
Κάθε Σάββατο στις 17:00 

Αίθουσα: Black Box

Εισιτήρια: 10€

10 δωρεάν εισιτήρια σε άνεργους γονείς 
Στο πλαίσιο της κοινωνικής πολιτικής του Ιδρύματος Μιχάλης Κακογιάννης   σε κάθε παράσταση θα δίνονται 10 δωρεάν εισιτήρια σε άνεργους γονείς (που επιδεικνύουν την κάρτα ανεργίας τους και συνοδεύουν έως και δύο παιδιά). 

Για τη διάθεση των δωρεάν εισιτηρίων στους δικαιούχους – κατόχους κάρτας ανεργίας απαιτείται κράτηση θέσεων στα ταμεία του Ιδρύματος (Πειραιώς 206, Ταύρος) Δευ-Παρ 11:00 - 14:00 και τα πρωινά μία ώρα πριν την παράσταση, ή τηλεφωνικά στο 210 3418579 με σειρά προτεραιότητας

***
Παράταση παράστασης 
Κάθε Κυριακή και τον Φεβρουάριο 2012, στις 12:00

(εκτός από την Κυριακή 19/2)
"Ο Μεγαλύτερος Θησαυρός του κόσμου"

ΛΩΤΙΝΟΣ ΗΛΙΟΣ

Θεατρική Παράσταση για όλη την Οικογένεια

H Εταιρεία Πολιτιστικών Δραστηριοτήτων Λώτινος Ήλιος συνεχίζει και το Φεβρουάριο στο Ίδρυμα Μ. Κακογιάννης με το έργο "Ο Μεγαλύτερος Θησαυρός του κόσμου"  μια θεατρική παράσταση για όλη την οικογένεια. 
 
Η παράσταση  αποτελεί  πολυθέαμα που συνδυάζει με επιτυχία τους παραδοσιακούς τρόπους θεατρικής έκφρασης με τη σύγχρονη τεχνολογία όπου τα παιδιά θα ανακαλύψουν διαμάντια όπως το θάρρος, η φιλία, η αγάπη, η ανιδιοτελής προσφορά, η ευγνωμοσύνη, η συγχώρεση, η αποδοχή της διαφορετικότητας. Γιατί, όπως λέει και ο ήρωας της παράστασης: «αυτά που έχουν πραγματική αξία στη ζωή δεν αγοράζονται, αλλά προσφέρονται από καρδιά σε καρδιά»

ΣΥΝΤΕΛΕΣΤΕΣ

Κείμενα - Στίχοι:

Άννα Παπαμάρκου, Λεωνίδας Ψέλτουρας

Σκηνοθεσία:

Άννα Παπαμάρκου

Μουσική Σύνθεση:

Βασίλης Μούστος

Μουσική Επιμέλεια:

Ευδαίμων Άμροτος

Κοστούμια:

Ντομινίκ Ντελκός

Animation:

Λεωνίδας Ψέλτουρας

Σκηνικά - Μάσκες - Κούκλες:
Άννα Παπαμάρκου

Σκηνικά:


Απολλωνία Θεοχάρις
Παίζουν:
Ειρήνη Ανδρέου, Μαρία Λογοθέτη, Χριστίνα 

Παπαβασιλείου, Άννα Παπαμάρκου


Οργανώνονται επίσης παραστάσεις για τα σχολεία της πρωτοβάθμιας εκπαίδευσης
"Ο Μεγαλύτερος Θησαυρός του κόσμου" Θεατρική Παράσταση για όλη την Οικογένεια (Αριθμός έγκρισης Υπ. Παιδείας: 102956/Γ7)
ΛΩΤΙΝΟΣ ΗΛΙΟΣ – Εταιρεία Πολιτιστικών Δραστηριοτήτων

Κάθε Κυριακή, από 6 Νοέμβριου έως Δεκέμβριο 2011, στις 12:00

Τιμή εισιτηρίων: 10€ ενιαίο

Διάρκεια: 60’

Αίθουσα: Θέατρο
Ίδρυμα Μιχάλης Κακογιάννης

Πειραιώς 206, Ταύρος, Αθήνα 117 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Iστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC

Υποστηρικτές Ιδρύματος Μ. Κακογιάννης
Konstantinos
Playground Productions
Χορηγοί  Επικοινωνίας Ιδρύματος Μ. Κακογιάννης

ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5 
    Ως 3

e-go                       ελculture.gr                 clickatlife.gr        

culturenow.gr    mediasoup.gr               monopoli.gr       in2life.gr
camerastyloonline.wordpress.com
Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr

